בוקר טוב חמודים של אמא שלכם, יו דיד איט! עברתם חודשיים ארוכים שנדמים כרגע כלימבו של עמידות בתורים, מחבואים במשרד של אבא, רונדו על הדרגנוע בקניון וצפייה בינג'ית בכל דבר שנטפליקס העלו אי פעם (זה רק אנחנו או ש"פרנדז" משתפר בפעם המאה?). נשאר רק לעבור הבוקר את השער של השומר בחיוך, מבט אחרון לחופש ולמבחן הבגרות האמיתי שעברתם הקיץ – וזהו, אתם בפנים.
*והנה גם שי קטן לדרך – לקט שירים להתחלות טובות שאפשר לפזם עד לפיזורים, פלוס רעיון לחיזוקית חמודה: מדבקות סנדביץ' יפות, שמזכירות בהפסקת עשר – שאתם הכי לא לבד בסמטוחה הזאת. אפשר להשיג כאלו מרוני רפפורט, או בסטודיו צומי, אצל רזיאלה וגם ב"כיף-פה". או להכין סטוק בעצמכם (פשוט שרבטו על פתק "אהוב קטן, מתרגשים איתך כמו קוטג' שפוגש עגבניה" והכניסו ללאנצ'בוקס). לא תאמינו איך זה מרים את היום לכולם.